
AVIZ
asupra proiectului de Lege privind aprobarea Ordonanţei Guvernului nr.22/2017 pentru modificarea şi completarea Legii nr.458/2002 privind calitatea apei potabile
În conformitate cu prevederile art.95 şi art.115 din Regulamentul Camerei Deputaţilor, republicat, cu modificarile și completările ulterioare, Comisia pentru mediu şi echilibru ecologic a fost sesizată spre dezbatere şi avizare, în procedură de urgenţă, cu proiectul de Lege privind aprobarea Ordonanţei Guvernului nr.22/2017 pentru modificarea şi completarea Legii nr.458/2002 privind calitatea apei potabile, trimis cu adresa nr. PL-x. 370/2017 din 23 octombrie 2017. 
Senatul, în calitate de primă Cameră sesizată, a adoptat proiectul de Lege în şedinţa din 17 octombrie 2017. 

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modificarile și completările ulterioare, Camera Deputaţilor este Cameră  decizională. 

Potrivit prevederilor art.61 din Regulamentul Camerei Deputaţilor, republicat, cu modificarile și completările ulterioare, Comisia pentru mediu şi echilibru ecologic a dezbătut proiectul de Lege în şedinţa din data de 31 octombrie 2017.
În urma dezbaterilor, membrii comisiei au hotărât, cu majoritate de voturi (1 abținere), avizarea favorabilă a proiectului de Lege privind aprobarea Ordonanţei Guvernului nr.22/2017 pentru modificarea şi completarea Legii nr.458/2002 privind calitatea apei potabile.

Consilier parlamentar, 

Andreea Negulescu

